Ionihila

Ionihila on kiinteän ioniyhdisteen muodostama säännöllinen kidejärjestelmä, jossa positiiviset ja negatiiviset ionit vuorottelevat. 

Ionien väliset etäisyydet ionihilassa voidaan määrittää röntgendiffraktiomenetelmällä. Esimerkiksi natriumkloridin Na–Cl -etäisyys on 281pm, joka tarkoittaa lähimpien vastakkaisvarausten etäisyyttä. Etäisyys on ionisäteiden summa . Ioniyhdisteessä, jossa on suurikokoinen anioni, voidaan näiden etäisyys määrittää laskennallisesti ja siten selvittää anionin lisäksi kationin ionisäde. Menettely kuitenkin edellyttää oletusta, että hilassa kationien ja anionien välisten kosketusten lisäksi on anionien välisiä kosketuksia. Ionisäde on usein samalle aineelle erilainen eri tavoin koordinoituneessa hilassa.

Toisin kuin esimerkiksi metallien muodostamat kiinteät metallihilat, ionihilat pirstoutuvat helposti iskusta. Yksinkertainen selitys on toisiaan hylkivien ionien asettuminen iskusta kohdakkain, joka aiheuttaa hilan murtumisen.

 Hilatyypit 

Eri ionihilatyypit on nimetty tietyn hilan omaavan aineen tai mineraalin mukaan.  
 natriumkloridi-hilatyyppi, koordinaatioluvut Na+ ja Cl- 6, NaCl lisäksi mm. NaF,LiCl, KBr, KI, AgCl, MgO, FeO, PbS
 cesiumkloridi-hilatyyppi, koordinaatioluvut Cs+ ja Cl- 8, CsCl lisäksi tallium(I)kloridi
 fluoriitti-hilatyyppi, koordinaatioluvut Ca2+ 8 ja F- 4, CaF2 lisäksi mm. BaF2, BaCl2
 rutiili-hilatyyppi, koordinaatioluvut Ti4+ 6 ja O2- 3, TiO2 lisäksi mm. β-MnO2, SnO2, FeF2
 wurtsiitti , koordinaatioluvut Zn2+ 4 ja S2-, (ZnS)

 Hilaenergia 

Ionihilan hilaenergia voidaan määrittää Born-Landé-yhtälöstä 

missä
 =  Avogadron vakio
 = Madelungin vakio, hilatyypille ominainen
 = kationin varauksen itseisarvo
 = anionin varauksen itseisarvo
 = elektronin varaus coulombeina, 1.6022 C
 = Tyhjiön permittiivisyys
 = 1.112 C²/(J m) 
 = lähimpien ionien välinen etäisyys
 = Bornin eksponentti, luku 5 ja 12 väliltä (ei yksikköä), määritetään kokeellisesti kiinteän aineen kokoonpuristuvuudesta tai johdetaan teoreettisesti.Cotton, F. Albert; Wilkinson, Geoffrey; (1966). Advanced Inorganic Chemistry (2d Edn.) New York:Wiley-Interscience. 

Born-Landé -yhtälö pätee pallomaisille ioneille.

Vaihtoehtoisesti hilaenergia voidaan määrittää Born–Haber-syklistä termodynaamisen informaation avulla.

 Lähteet 

Luokka:Kemiallinen sitoutuminen
Luokka:Ionit